Одговор за јавне набавке:

Питање гласи: „Молимо Вас за прецизно наведену класификацију шта се све сматра посебно осетљивим групама“

С обзиром да не постоји тачно дефинисано шта се све сматра посебно осетљивом групом, приликом сачињавања документације нисмо желели да понуђаче ограничимо у том смислу, већ смо препустили понуђачима да одреде које посебно осетљиве групе би укључили у истраживање, самим тим нисмо хтели ни да ограничимо понуђаче у смислу са којим посебно осетљивим групама су већ радили.

Тако да прецизно наведену класификацију не бисмо могли дати, у циљу превенције дискриминације понуђача у том делу, али ћемо дати пример посебно осетљивих група са којима је Заштитник грађана Града Новог Сада радио у претходном периоду, или са којима намерава да ради у наредном периоду, односно које је Заштитник грађана имао у виду приликом сачињавања конкурсне документације, а то су: ромска популација, млади, деца, стара лица, националне мањине, сиромашни грађани, особе са инвалидитетом, особе са сметњама у развоју, припадници ЛГБТИ популације, жене, незапослени, пензионери, сексуални радници, особе са ХИВ-ом и др.